# metadata.dc.description[].value
Treballs Finals de Grau de Filologia Catalana, Facultat de Filologia, Universitat de Barcelona, Curs: 2012-2013, Tutors: Ramon Pla i Arxé, Marina Gustà Martorell

# metadata.dc.description.abstract[].value
El nostre treball neix de la voluntat d’una aproximació aprofundida al moviment romàntic a Catalunya i, de retruc, en tant que manifestament influït per aquest, al Romanticisme europeu. Després de llargues cogitacions, i gràcies als suggeriments i assessoraments dels professors Marina Gustà, Josep M. Domingo i Manuel Jorba, aquesta voluntat s’acabà concretant en un estudi de la revista El Arte (Barcelona, abril-octubre de 1859) que posés un èmfasi especial en el context en què es produí la seva aparició, així com en l’estètica artística i literària de què es féu ressò i, sobretot, en la literatura, tant des del vessant crític i teòric com de creació, que trobà en les seves pàgines una plataforma de difusió. Sense oblidar, això no obstant, altres qüestions, més purament formals, com són la nòmina de col·laboradors i aportacions amb què comptà i les diverses seccions en què distribuí els seus continguts. Així, a l’interès que ja d’entrada podia tenir analitzar l’esmentat corrent vuitcentista s’hi sumava l’atractiu de fer-ho a través de l’anàlisi d’una publicació periòdica, fet que implicava la familiarització amb una nova metodologia de treball, la que imposa la premsa cultural i literària ―tria, d’altra banda, molt minoritària en treballs d’aquesta índole―, i que s’acabaria traduint en la presa de consciència de la importància, fonamental, d’aquest tipus de publicacions per a la construcció de la història de la cultura en general i la literatura en particular.

# metadata.dc.source[].value
Treballs Finals de Grau (TFG) - Filologia Catalana